**Д О К Л А Д**

**ЗА ДЕЙНОСТТА НА НЧ „СВ. ИВАН РИЛСКИ-1926 “**

**ПРЕЗ 2020 г.**

Дейността на Народно читалище “Свети Иван Рилски – 1926” през 2020 г. беше съобразена с епидемиологичната обстановка, свързана с върлуващия в цял свят вирус Ковид 19. Въпреки, че през по-голямата част от годината нямахме право да работим с клубовете и читатели, не престанахме да задоволяваме културните потребности на гражданите в Герман. С помощта на съвременните технологии и и социалните мрежи, продължихме да работим за запазване и съхраняване на местните традиции и фолклор, изграждане на високо културни и образовани личности, приобщени към идеите за устойчиво и екологично развитие на обществото и природата. Стремим се с разнообразни форми и похвати да изпълним основната си задача като читалище и да развиваме и обогатяваме социалната и образователна дейност в населеното място при спазване на всички мерки и заповеди на РЗИ, МК И МЗ.

 Към нашето читалище функционират :

- Фолклорен клуб за народни танци “Искърска плетеница” – 60 участника;

- Вокален квинтет – 5 деца;

- Музикална школа клас пиано - 13 ученика;

- Детска вокална група “Германски славейчета”- 9 деца;

- Клуб по приложни изкуства “Детски ръчички” -11 деца;

- Младежки фен клуб “Тенис на маса” -23-ма младежи;

- Младежки фен клуб “Бридж” – 15 члена ;

- Езикова школа- първо и второ ниво – 25 деца.

 През повечето време школите работеха онлайн, поради забраната за присъствено обучение.

 Клуб „Искърска плетеница“ успя да участва само в семинара на Благоевградския университет в гр. Разлог през пролетта и в „Пролетното хоро“ във Велинград, което се проведе през есента.

 Музикалната школа към читалището ни се утвърди като най-добрата в района. Тя функционира от м.ноември на 2009 година. Нейният ръководител д-р Ставри Ангелов е най-добрият преподавател по музика в детските градини в Район Панчарево. Той е много популярен със своя професионализъм и умение да работи с деца. Не случайно през 2013 год. г-н Ангелов бе удостоен от Министерство на образованието и науката с наградата „Неофит Рилски“ за високи педагогически умения, през 214 год. участва в конкурса за педагогическо творчество, а през 2020 г. защити докторантура. Няколко поредни години класа по пиано се явява на международния фестивал за пиано “ВИВАПИАНО”. И тази година децата от вокалната група, както и индивидуалните изпълнители участваха в онлайн музикални конкурси и се класираха на едни от първите места.

 В клуб “Детски ръчички” децата до месец март работиха присъствено,след което им изпращахме идеи по интернет. Те с много любов изработиха украси и картички, свързани с Бабинден, Трифон Зарезан , Св. Валентин и 8-ми март. На първи март децата зарадваха своите близки и роднини с изработените от тях десетки мартенички. По традиция, екипът на читалището в лицето на Марияна Джанджева и Юлия Маринова дариха изработените с любов мартенички на фирмите от района , Здравната служба, местните магазини и заведения и жителите на Герман.

От 2019 год. към читалището функционира и езикава детска школа за начинаещи и напреднали, която през 2020 година, въпреки периодичните прекъсвания, успя да вземе учебния материал.

 **КУЛТУРЕН КАЛЕНДАР**

 Тази година успяхме пълноценно и присъствено да отбележим само Бабинден, Трифон Зарезан, честването на Апостала на 19-ти февруари, Баба Марта, Трети март Деня на жената и патронния празник на читалището. Всички остнали празници отбелязахме чрез интернет.

**БИБЛИОТЕКА**

* **Библиотечен фонд – 9662 бр.;**
* **Заети библиотечни документи– 1900 бр.;**
* **Брой читатели – 180;**
* **Читатели до 14 год. – 105;**
* **Всичко посещения за една година – 1250;**
* **Брой компютърни конфигурации – 3;**
* **Мултифункционално устройство – 1.**

Тази година обстановката наложи през повечето време читалнята да бъде затворена. Работихме по заявка на читатели и карантиниране на върнатите от тях книги. Продължихме и традицията за разнасяне на книги по домовете.

 За наша радост и гордост през 2020 год. към читалището доброволно работи по програма „Наградата“ на херцога на Единбург, създадена още през 1956 г., Елица Величкова. Тя изработи за детския отдел на библиотеката буквички разделители, изрисувани с жизнерадостни цветя. Освен това като дар получихме рисувана от нея прекрасна икона на патрона на читалището Св. Иван Рилски. Елица се включи активно и в подреждането на книги и почистването на читалището.

 През 2020 г. библиотеката към читалището разработи и спечели проект по програма „Българските библиотеки – съвременни центрове за четене и информираност“- етап 2020 г. Така за поредна година библиотеката ни се обнови с 81 броя книги за малки и големи.

**ПРОЕКТИ**

1. Проект Обновяване фондовете на библиотеките с книги по програма „Българските библиотеки – съвременни центрове за четене и информираност“- 2020 г. . Като резултат е обогатен фонда с 81 броя книги на стойност 1212.98 лв.
2. По проект на СО за енергийна ефективност, беше направена паспортизация на сградата на читалището. НЧ „Св. Иван Рилски -1926“ е одобрено и включено в листата на чакащите за ремонт.

**ВЗЕТИ ПРОТИВОЕПИДЕМИОЛОГИЧНИ МЕРКИ**:

1. Закупени и поставени във всички помещения дезинфектанти и ръкавици.
2. Популяризирани и разлепени на видни места всички заповеди и наредби на РЗИ, МК и МЗ.
3. Закупени и поставени 3 броя УВ- лампи в читалнята, музикалната и езикова школи, както и в салона за репетиции.
4. Проветряване на помещенията.
5. Дезинфекция на помещенията, съсгласно изискванията.

 Утвърдил:………………. СЕКРЕТАР:………………..

 / Венелин Баков/ /М. Джанджева/